CELEX: 62018TA0561
Language: hu
Date: 2021-05-05 00:00:00
Title: T-561/18. sz. ügy: A Törvényszék 2021. május 5-i ítélete – ITD és Danske Fragtmænd kontra Bizottság („Állami támogatások – Postai ágazat – Az egyetemes szolgáltatási kötelezettség teljesítéséért nyújtott ellentételezés – Kifogást nem emelő határozat – Az ellentételezés kiszámítása – A nettó elkerülhető költség módszere – Az egyetemes szolgáltatásból eredő nem tárgyi haszon figyelembevétele – Az ellentételezés címén nyújtott pénzeszközök felhasználása – Végkielégítés fizetésére vonatkozó állami garancia csőd esetén – Az egyetemes szolgáltató által végzett bizonyos ügyletek héamentessége – Az egyetemes szolgáltatással összefüggő tevékenységek, illetve az e szolgáltatással össze nem függő tevékenységek közös költségeinek elkülönített elszámolása – Közvállalkozás által leányvállalata csődjének elkerülése érdekében nyújtott tőkejuttatás – Versenytárs panasza – Az előzetes vizsgálati szakasz végén állami támogatás hiányát megállapító határozat – Létező támogatás – Előnyök időszakosan ismétlődő nyújtása – Az államnak való betudhatóság – A magánbefektető kritériuma”)

2021.6.21.   
            
            
               HU
            
            
               Az Európai Unió Hivatalos Lapja
            
            
               C 242/19
            
         
      A Törvényszék 2021. május 5-i ítélete – ITD és Danske Fragtmænd kontra Bizottság
      (T-561/18. sz. ügy) (1)
      
      („Állami támogatások - Postai ágazat - Az egyetemes szolgáltatási kötelezettség teljesítéséért nyújtott ellentételezés - Kifogást nem emelő határozat - Az ellentételezés kiszámítása - A nettó elkerülhető költség módszere - Az egyetemes szolgáltatásból eredő nem tárgyi haszon figyelembevétele - Az ellentételezés címén nyújtott pénzeszközök felhasználása - Végkielégítés fizetésére vonatkozó állami garancia csőd esetén - Az egyetemes szolgáltató által végzett bizonyos ügyletek héamentessége - Az egyetemes szolgáltatással összefüggő tevékenységek, illetve az e szolgáltatással össze nem függő tevékenységek közös költségeinek elkülönített elszámolása - Közvállalkozás által leányvállalata csődjének elkerülése érdekében nyújtott tőkejuttatás - Versenytárs panasza - Az előzetes vizsgálati szakasz végén állami támogatás hiányát megállapító határozat - Létező támogatás - Előnyök időszakosan ismétlődő nyújtása - Az államnak való betudhatóság - A magánbefektető kritériuma”)
      (2021/C 242/25)
      Az eljárás nyelve: angol
      
         Felek
      
      
         Felperesek: ITD, Brancheorganisation for den danske vejgodstransport A/S (Padborg, Dánia), Danske Fragtmænd A/S (Åbyhøj, Dánia) (képviselő: L. Sandberg-Mørch ügyvéd)
      
         Alperes: Európai Bizottság (képviselők: K. Blanck és D. Recchia meghatalmazottak)
      
         A felpereseket támogató beavatkozó felek: Jørgen Jensen Distribution A/S (Ikast, Dánia) (képviselők: L. Sandberg-Mørch és M. Honoré ügyvédek), Dansk Distribution A/S (Karlslunde, Dánia) (képviselők: L. Sandberg-Mørch és J. Buendía Sierra ügyvédek)
      
         Az alperest támogató beavatkozó fél: Dán Királyság (képviselők: J. Nymann-Lindegren és M. Wolff meghatalmazottak, segítőjük: R. Holdgaard ügyvéd)
      
         Az ügy tárgya
      
      Az állam által a PostNord részére az egyetemes postai szolgáltatás ellátásáért nyújtott ellentételezések – Dánia – SA.47707 (2018/N) állami támogatásról szóló, 2018. május 28-i C(2018) 3169 final bizottsági határozat megsemmisítése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék az állam által a PostNord részére az egyetemes postai szolgáltatás ellátásáért nyújtott ellentételezések – Dánia – SA.47707 (2018/N) állami támogatásról szóló, 2018. május 28-i C(2018) 3169 final bizottsági határozatot megsemmisíti annyiban, amennyiben az az előzetes vizsgálati szakasz végén megállapította, hogy egyrészt a dán adóhatóság által hozott 1306/90. sz. közigazgatási határozattal és F 6742/90. sz. közigazgatási rendelettel bevezetett hozzáadottértékadó-mentesség (héamentesség), másrészt pedig a PostNord AB által a Post Danmark A/S javára 2017. február 23-án egymilliárd dán korona (DKK) értékben végrehajtott tőkeemelés nem minősül állami támogatásnak.
               
            
                  2)
               
               
                  A Törvényszék a keresetet az ezt meghaladó részében elutasítja.
               
            
                  3)
               
               
                  Az ITD, Brancheorganisation for den danske vejgodstransport A/S és a Danske Fragtmænd A/S maga viseli saját költségeinek felét, költségeik fennmaradó részét pedig az Európai Bizottság viseli.
               
            
                  4)
               
               
                  A Bizottság, a Dán Királyság, a Jørgen Jensen Distribution A/S és a Dansk Distribution A/S maga viseli saját költségeit.
               
            
         (1)  HL C 427., 2018.11.26.